stanford-oval/wikipedia huggingface dataset:
לוסי איוב
הערות שוליים

1 2 3 4 5 6 7   שחר אטואן, "יש לי וידוי, נולדתי ערבייה": כוכבת הרשת החדשה לא מוכנה ליישב את הסתירות בזהות שלה, באתר הארץ, 16 ביוני 2016
1 2 3  נבו זיו, לוסי בארץ הפלאות, באתר ynet, 18 בספטמבר 2017
↑   לוסי אהריש, ‏לוסי אהריש ולוסי איוב על החיים המורכבים כערביות ישראליות, באתר ‏מאקו‏, 1 בפברואר 2020
↑   איתי שטרן, שתיהן ערביות, לשתיהן קוראים לוסי, בואו נעשה מזה אייטם, באתר הארץ, 2 בפברואר 2020
↑   שי פוגלמן וינאי יחיאל, לוסי איוב, באתר הארץ, 1 במרץ 2018
1 2  אפרת וכטל, ‏לוסי בשמיים, באתר ‏מאקו‏, 17 בפברואר 2022
↑  אפרת וכטל, ‏לוסי בשמיים, באתר ‏מאקו‏, 17 בפברואר 2022
↑  אוניברסיטת תל אביב, רשימת מסיימי תואר ראשון ומסיימי תכנית נוספת בלימודי התואר הראשון, באתר אוניברסיטת תל אביב
↑  שני נוי, ‏"את ממש לא נראית", באתר ‏מאקו‏, 24 באפריל 2016
↑   לוסי איוב, "יש לי וידוי", ערוץ פואטרי סלאם באתר יוטיוב, מרץ 2016
 לוסי איוב, "קרב מבטים", ערוץ פואטרי סלאם באתר יוטיוב, מאי 2016
↑  שיר השבטים בכנס תקווה ישראלית בבית הנשיא, באתר פייסבוק, 19 בספטמבר 2016
↑  שגיא בן נון‏, "פאודה" היא הזוכה הגדולה בטקס פרסי הטלוויזיה 2018, באתר וואלה, 9 במרץ 2018
↑  לוסי איוב, תמונה: תכנית התרבות הטובה ביותר / טקס פרסי הטלוויזיה 2017, באתר אינסטגרם, ‏9 במרץ 2018(הקישור אינו פעיל, 11.3.2019)
↑  ערן סויסה, לוסי איוב במקום עופר נחשון, באתר ישראל היום, 22 בפברואר 2018
↑  נועם (דבול) דביר, נתניהו נגד העצרת לזכר רבין: "מצער שהפכה לכנס פוליטי", באתר ישראל היום, 3 בנובמבר 2018
↑  מור לוי ויונתן ריגר, ‏4 ינחו את אירוויזיון 2019 בתל אביב, באתר ‏מאקו‏, 25 בינואר 2019
↑  שגיא בן נון‏, טבילת האש של לוסי ואסי, הגרלת חצאי הגמר והעברת המפתחות: ההכנות לאירוויזיון מעלות הילוך, באתר וואלה, 28 בינואר 2019
↑  שגיא בן נון‏, לוסי איוב עוברת לקשת 12 ותנחה את "רוקדים עם כוכבים", באתר וואלה, 26 באוקטובר 2021
↑  לוסי איוב קוטפת עוד ג'וב אחרי המעבר לקשת 12, באתר אייס, 28 בנובמבר 2021
1 2   "לא ריחמתי עליהם בכלל כי אני זוכרת מה עברתי", באתר ‏מאקו‏, 1 במרץ 2022; במקור, מתוך התוכנית "חדשות הבוקר"
↑  "בלי פאניקה!" בכאן 11
↑  שגיא בן נון‏, גורי אלפי ולוסי איוב חזו את התקפת הסייבר על בית החולים הלל יפה, באתר וואלה, 14 באוקטובר 2021
↑  כל הזמן הזה / נצ'י נצ', באתר יוטיוב, ‏15 במאי 2017
↑  לוסי איוב לא עוצרת: זו הסדרה החדשה בה תככב, באתר אייס, 18 באוקטובר 2022
↑  שגיא בן נון‏, "סירבתי להרבה תפקידים כי נמאס לי שמלהקים אותי רק לתפקיד הערבי", באתר וואלה, 21 במרץ 2023
↑  לוסי איוב: "זה הפך לאובססיה שאיבדתי עליה שליטה", באתר "את", 1 באוגוסט 2019
↑   מיקי לוין, ‏מזל טוב! לוסי איוב אישה נשואה, באתר מעריב אונליין, 24 באוגוסט 2021
↑  ערן סויסה, לוסי איוב נישאה לבן זוגה איתי בר, באתר ישראל היום, 23 באוגוסט 2021
↑  יפעת הללי אברהם, ‏לוסי איוב ילדה בת בכורה, באתר ‏מאקו‏, 27 ביולי 2023
↑   המועמדות והמועמדים לפרסי הטלוויזיה 2024, סרטון בערוץ "האקדמיה הישראלית לקולנוע וטלוויזיה", באתר יוטיוב, 2 במרץ 2025
1 2 3  כנראה עקב כך שאמה לא עדכנה את משרד הפנים בנוגע להמרת הדת שלה לנצרות. בנוסף, לוסי איוב נחשבת כיהודייה על פי ההלכה וכך גם אמה, אף על פי שאמה של איוב התנצרה טרם נישואיה לאביה.
לוּסִי אַיוּבּ בצוות המנחים בגמר אירוויזיון 2019 בתל אביב (לצד בר רפאלי, ארז טל ואסי עזר)
אַיוּבּ, 2018
לוגאן פול

לוגאן אלכסנדר פול (באנגלית: Logan Alexander Paul; נולד ב-1 באפריל 1995) הוא בדרן מדיה חברתית, שחקן, מתאגרף מקצועי ומתאבק יהודי אמריקאי, המופיע בארגון ההיאבקות WWE, בתוכנית סמאקדאון. פול החל להתפרסם דרך סרטונים המשותפים באפליקציית Vine ומאוחר יותר הפך לשחקן מקצועי.
ביוגרפיה

לוגאן נולד בעיירה ווסטלייק אוהיו שבארצות הברית, למשפחה נוצרית בעיקרה, אם כי לפי היהדות הוא ואחיו יהודים כי סבתו של אמו הייתה יהודייה. בגיל 10 החל ליצור סרטוני רשת לערוץ יוטיוב הנקרא "Zoosh". למד באוניברסיטת אוהיו לפני שפרש בשנת 2014 כדי לקדם את קריירת הבידור ברשת החברתית Vine במשרה מלאה בלוס אנג'לס. אחיו הצעיר הוא ג'ייק פול.
ביוגרפיה > רשתות חברתיות ו-Vine

לוגאן החל להתפרסם כיוצר תוכן בפלטפורמת שיתוף הסרטונים ברשת Vine. בפברואר 2014, היו לו יותר מ-3.1 מיליון עוקבים בפלטפורמות רשתות חברתיות שונות. הוא הוגדר כמקום 10 מיוצרי התוכן המשפיעים ב-Vine בשנת 2015. הסרטונים שלו הופיעו בפלטפורמות רשתות חברתיות אחרות גם, כגון פייסבוק, אינסטגרם, טוויטר, סנאפצ'ט ויוטיוב. באוקטובר 2015, היו לו יותר מ-300 מיליון צפיות כוללות בפייסבוק בלבד.
לוגאן היה חלק ממספר מסעות פרסום לחברות כמו האנס, פפסיקו, ואפילו HBO.
בשנת 2016 רכש קומקאסט מלוגאן סדרת טלוויזיה דיגיטלית בשם ".Logan Paul Vs" (לוגאן פול נגד).
ללוגאן יש שני ערוצי יוטיוב; Logan Paul Vlogs, בו הוא מעלה סרטוני ולוג באופן יומיומי, שם מצלם את חייו כל יום; והערוץ TheOfficialLoganPaul, שם הוא מצלם סקיצות ומערכונים, בדומה לחשבון הVine שלו. לערוץ הוולוגים שלו יש יותר מ-17 מיליון רשומים כמנוי ומעל ל-3.5 מיליארד צפיות, ולערוץ המערכונים יש כ-4.5 מיליון רשומים כמנויים ומעל ל-300 מיליון צפיות נכון ל-16 בפברואר 2018.
ב-18 במאי 2017 הוציא לוגאן סינגל הנקרא "Help Me Help You" (עזרי לי לעזור לך), המארח בקליפ את הלהקה "Why Don't We" ואת השחקנית שי מיטשל. השיר הגיע ליותר מ-30 מיליון צפיות וליותר מ-980 אלף לייקים בשלושה שבועות בלבד.
בנוסף, לוגאן היה למפיק ולבמאי בשני השירים של הלהקה "Why Don't We", הנקראים "Nobody Gotta Know", ו-"Something Different".
באוגוסט 2017 לוגאן צבר כעשרה מיליון רשומים בתוך כ-333 ימים בעמוד היוטיוב שלו, ובכך הפך ליוטיובר שצבר כעשרה מיליון רשומים בזמן הקצר ביותר.
ב-31 בדצמבר 2017 העלה לוגאן סרטון שבו מתועד טיול ביער האאוקיגהארה, שנקרא גם "יער ההתאבדות", במהלך צילומי הסרטון נתקלו לוגאן וצוותו בגופה תלויה של מתאבד, תיעדו אותה מקרוב וצולמו צוחקים ומתייחסים אליה בחוסר כבוד. ביום שלמחרת פרסום הסרטון כוכבי רשת שונים ביקרו את לוגאן על התנהגותו ועל הפרסום וקראו לחסימתו. ב-2 בינואר, מחק לוגאן את הסרטון, העלה סרטון התנצלות, והודיע בחשבון הטוויטר שלו שעד להודעה חדשה הוא אינו מפרסם ולוגים, ולוקח זמן לעצמו להפיק לקחים. במהלך הצעד השנוי במחלוקת, #LoganPaul היה בראש הציוצים החמים למשך 24 שעות, כאשר סחף אחריו 700 אלף ציוצים בנושא לפני שהוסר על ידי טוויטר. בעקבות התקרית, יוטיוב החליטו להוריד את לוגאן מרשימת היוצרים בעלי עדיפות תוכן פרסומי משודרג, ולהשהות את המשך הפרויקטים של יוטיוב רד שבהשתתפותו כגון סרט ההמשך "The Thinning 2".
ב-25 באוגוסט 2018 נערך קרב אגרוף בינו לבין KSI והקרב הסתיים בתיקו.
ב-9 בנובמבר 2019 נערך קרב חוזר בין השניים אשר נגמר בניצחון של KSI.
ב-10 באוקטובר 2023 נערך קרב אגרוף בינו לבין דילון דניס אשר נגמר בניצחונו של לוגאן.
בשנים 2021-2022 KSI ופול הפכו להיות חברים טובים ויצאו בשיתוף פעולה בהוצאת מותג משקאות אנרגיה בשם "PRIME" שכיום כולל כ-10 טעמים.
סרטים וטלוויזיה

בתחילת 2015 הופיע לוגאן בסדרה "חוק וסדר: מדור מיוחד". בנוסף הופיע בסדרה של פוקס "Weird Loners", שם שיחק כ"תאומי פול". פול שיחק גם בפרק בסדרה Stitchers מבית ABC. ב-2016, לוגאן שיחק בסרט של יוטיוב רד - "The Thinning", לצד פייטון ליסט.
בשנת 2021 הופיע בתוכנית "הזמר במסכה" בתור סבא מפלצת והודח לאחר הופעתו השנייה.
פילמוגרפיה

| שנה | סרט/סדרה | דמות | הערות |
| --- | --- | --- | --- |
| 2015 | חוק וסדר: מדור מיוחד | ראיין |  |
| 2015 | Weird Loners | התאומים פול |  |
| 2015 | Chainsaw | קרייג | קצר |
| 2016 | Stitchers | ת'יאו אנגלסן |  |
| 2016 | Foursome | אלק פיקסלר | סדרת יוטיוב רד |
| 2016 | ביזארדבארק | קירק | תפקיד אורח |
| 2016 | The Thinning | בלייק רדינג | דמות ראשית |
| 2016 | Linked | עצמו |  |
| 2017 | Where's the Money? | אדי | סרט קולנוע |
| 2017 | משמר המפרץ | זאין | סרט קולנוע |
| 2017 | Can't Take It Back | קלינט פלוטקין |  |
| 2018 | Undying |  |  |
| 2019 | Airplane Mode | לוגאן | גם מפיק |
| 2020 | איזה מין נוער (אנ') | מיקי | סרט קולנוע |
| 2021 | הזמר במסכה | סבא מפלצת | ריאלטי |
| TBA | Liked | לוגאן |  |
פילמוגרפיה > מותג האופנה Maverick by Logan Paul

ב-2017 הודיע לוגאן כי הוא משיק מותג אופנה שיקרא על שם התוכי שלו, מאווריק (Maverick), שמשמש גם כלוגו של המותג. את המוצרים ניתן להזמין רק מהאתר שלו, והם כוללים מגוון רחב של חולצות, תיקים, גרביים, פוסטרים, כובעים ועוד.
בתחילת 2018, לאחר תקרית הווידאו "יער המתאבדים" ביפן, חברת Maverick Apparel בארצות הברית תבעה את לוגאן בשימוש שם המותג "Maverick" עבור מותג הבגדים שברשותו לאור ירידה במכירות עקב פרסום שלילי בגלל התקרית, לכאורה.
חיים אישיים

ללוגאן יש אח קטן, ג'ייק פול, שהוא שחקן ויוצר תוכן ב-Vine וביוטיוב.
הוריו התגרשו כשהיה צעיר, ואימו נישאה מחדש.
בשנת 2023 התארס פול לנינה אגדל, דוגמנית דנית.
הערות שוליים

↑  A death in the family..., נבדק ב-2022-11-19
↑  So Sorry. (באנגלית), נבדק ב-2022-11-19
↑  Smith, Chris (2018-01-11). "YouTube finally reacts, delivers a huge blow to Logan Paul's career". BGR (באנגלית). נבדק ב-2018-01-18.
↑  "Logan Paul Hijacked Brand Name and Cost Maverick Apparel $4 Million, Claims Clothing Co". TMZ. נבדק ב-2018-01-18.
| אלופי ארצות הברית של ה-WWE |
| --- | --- | --- |
| MACW/JCP (1975–1988) | הארלי רייס • ג'וני ולנטיין • טרי פאנק • פול ג'ונס • בלאקג'ק מאליגן • בובו ברזיל • ריק פלייר • ריקי סטימבוט • מר. היאבקות • ג'ימי סנוקה • רודי פייפר • וואהו מקדניאל • הסמל סלוטר • גרג ולנטיין • דיק סלייטר • מגנום T.A. • טולי בלאנשארד • ניקיטה קולוף • לקס לוגר • דאסטי רודס • בארי וינדהאם |  |
| WCW (1988–2001) | מייקל הייז • סטן הנסן • סטינג • ריק רוד • גולדאסט • סטיב אוסטין • ג'ים דאגן • ביג ואן ויידר • קנסוקה ססאקי • וואן מאן גאנג • קונאן • אדי גררו • דין מלנקו • ג'ף ג'ארט • סטיב מקמייקל • קורט הניג • דיאמונד דאלאס פייג' • רייבן • גולדברג • ברט הארט • סקוט הול • סקוט סטיינר • דייוויד פלייר • כריס בנואה • סייקו סיד • לאנס סטורם • ביל דמוט • שין דאגלס • ריק סטיינר • בוקר טי |  |
| WWF/E (2001, 2003–היום) | בוקר טי • כריס קניון • טאג'ירי • ריינו • קורט אנגל • אדג' • אדי גררו • ביג שואו • ג'ון סינה • קרליטו קריביאן קול • אורלנדו ג'ורדן • כריס בנואה • ג'ון "בראדשו" לייפילד • בובי לאשלי • פינלי • מר קנדי • מונטל וונטביוס פורטר • מאט הארדי • שלטון בנג'מין • קופי קינגסטון • המיז • ברט הארט • R-טרות' • דניאל בריאן • שיימוס • דולף זיגלר • זאק ריידר • ג'ק סוואגר • סנטינו מארלה • אנטוניו סזארו • דין אמברוז • רוסב • סת' רולינס • אלברטו דל ריו • קאליסטו • רומן ריינס • כריס ג'ריקו • קווין אואנס • AJ סטיילס • ברון קורבין • בובי רוד • רנדי אורטון • ג'ינדר מהאל • ג'ף הארדי • שינסקה נקאמורה (נוכחי) • סמואה ג'ו • ריי מיסטריו • ריקושט • אנדרדה • אפולו קרוז • רידל • דמיאן פריסט • פין באלור • ת'יאורי/אוסטין ת'יאורי • לוגאן פול • אל. איי. נייט |  |
| --- | --- |
בקרת זהויות :  GND: 1306677475  MusicBrainz: 161a94ba-4a66-4054-b346-61e9dad3faa3  VIAF: 2136169442779925340001   WorldCat (עם VIAF): 2136169442779925340001
אלונה סער

| --- | --- |

סער, 2022
 לידה:  24 באוגוסט 1997 (בת 27) תל אביב-יפו, ישראל 
 תקופת הפעילות:  מ-2010 
 עיסוק:  שחקנית
 מקום לימודים:  תיכון א' לאמנויות תל אביב  סל"ה - הסטודיו לאמנויות התיאטרון מיסודו של יורם לוינשטיין 
 בן או בת זוג:  אמיר ח'ורי (2018–2020)  מלך זילברשלג (2021–2022)  וודו דאדי (ראפר) 
 פרסים והוקרה:  פרס האקדמיה הישראלית לטלוויזיה (2021, 2022) – השחקנית הראשית הטובה ביותר בסדרת הדרמה הקומית "המפקדת"
 פרופיל ב-IMDb
 
אלונה סער (נולדה ב-24 באוגוסט 1997) היא שחקנית ישראלית.
זוכת שני פרסי האקדמיה הישראלית לטלוויזיה (2021 ו-2022) על תפקידה בסדרה הקומית "המפקדת" בכאן 11.
ביוגרפיה

סער נולדה וגדלה בתל אביב, כבתם השנייה של שלי דנציגר ושל הפוליטיקאי גדעון סער. התחנכה בבית הספר תיכון א' לאמנויות תל אביב, במגמת תיאטרון. לה שני אחים-למחצה מנישואיו השניים של אביה לגאולה אבן-סער.
שירתה בצה"ל כמפיקה במדור ההפקות של חיל החינוך והנוער, וכן כבמאית וככותבת.
בשנת 2018 החלה ללמוד בסל"ה - הסטודיו לאמנויות התיאטרון מיסודו של יורם לוינשטיין, אך נשרה מהלימודים לאחר מכן.
קריירה

בשנת 2010 גילמה את רלי בהצגה "הביתה הביתה" מאת יהושע סובול בתיאטרון באר שבע.
בשנת 2016, במהלך שירותה הצבאי, השתתפה בהצגה "פילטר 18" בבימויו של גיל סרי, שהועלתה בתיאטרון תמונע.
בשנת 2017 לוהקה להצגה "ציד המכשפות" מאת ארתור מילר בתיאטרון הקאמרי בבימויו של גלעד קמחי, בתפקיד בטי.
בשנת 2018 גילמה את התפקיד הראשי בהצגה המבוססת על המחזה "אביב מתעורר", בפסטיבל הסתיו בתיאטרון הקאמרי בבימויו של גיל סרי. באותה שנה השתתפה בווידאו קליפ לשיר "איך שאת קוראת לי (אני בא)" של המוזיקאי גל טבת.
בשנים 2020–2022 שיחקה בסדרה לנוער "פלמ"ח", בערוץ TeenNick בגרסתו הישראלית למנויי yes. היא גילמה בה את דמותה של גאולה דנציגר, שנוצרה בהשראת חברת הכנסת המנוחה גאולה כהן.
ב-2021 גילמה את גפת בסדרה הקומית "בלוגה בלוז" של כאן חינוכית.
בשנת 2021 שיחקה בתפקיד המרכזי בסדרה "המפקדת" בכאן 11, בתור סג"ם נועה לויתן, מפקדת מחלקת טירוניות. בנובמבר של אותה שנה החלה להשתתף במחזמר "אפס ביחסי אנוש", כמחליפתה של מגי אזרזר בתפקיד זוהר. באותה שנה השתתפה גם בתוכנית המערכונים הסאטירית "ערוץ אפס" בכאן 11.
מאז 2022 משמשת כפרזנטורית בפרסומות של שטראוס "דלישס".
ב-24 במרץ 2022 זכתה בפרס "השחקנית הראשית הטובה ביותר בסדרה קומית" בטקס פרסי האקדמיה הישראלית לטלוויזיה לשנת 2021 על תפקידה בסדרה "המפקדת" בכאן 11. החל מאפריל של אותה שנה משתתפת יחד עם אדם גבאי בפודקאסט "הפסקה פעילה" של רדיו תל אביב.[דרוש מקור]
במרץ 2023 החלה להשתתף בתוכנית האירוח הסאטירית "מה שתגידו" של כאן 11. ביוני באותה שנה גילמה את טילי קצינת המודיעין בסדרת הדרמה "שמיים אדומים" של רשת 13.
חיים אישיים

בשנים 2018–2020 הייתה סער בזוגיות עם השחקן אמיר ח'ורי.
בשנים 2021–2022 הייתה במערכת יחסים עם הכתב מלך זילברשלג.
משנת 2022 נמצאת בזוגיות עם הראפר יותם (וודו דאדי) רבינו.
פילמוגרפיה > טלוויזיה וסדרות

| שנה | שם הסדרה | תפקיד | רשת שידור | דמות/הערה |
| --- | --- | --- | --- | --- |
| 2020–2022 | פלמ"ח | גאולה דנציגר | TeenNick ‏(yes) | סדרת דרמה תקופתית; תפקיד מרכזי |
| 2021 | בלוגה בלוז | גפת | כאן חינוכית | סדרה קומית לילדים; תפקיד משני |
| 2021 | ערוץ אפס |  | כאן 11 | תוכנית מערכונים סאטירית |
| 2021–הווה | המפקדת | סג"ם נועה לויתן | כאן 11 | סדרת דרמה קומית; תפקיד ראשי |
| 2023–הווה | מה שתגידו | עצמה | כאן 11 | תוכנית אירוח סאטירית (פאנליסטית) |
| 2023–הווה | שמיים אדומים | טילי רובין | רשת 13 | סדרת דרמת פעולה; תפקיד משנה |
מועמדויות ופרסים

| שנה | פרס | קטגוריה | פרויקט | מועמדות | מקור |
| --- | --- | --- | --- | --- | --- |
| 2021 | פרס האקדמיה הישראלית לטלוויזיה | שחקנית ראשית בסדרה קומית | המפקדת | זכייה |  |
| 2022 | פרס האקדמיה הישראלית לטלוויזיה | שחקנית ראשית בסדרת דרמה קומית וקומדיית מצבים | המפקדת | זכייה |  |
| 2022 | פרסי נבחרי השנה של פרוגי | שחקנית אהובה בסדרת נוער | פלמ"ח | מועמדות |  |
| 2022 | פרסי הטלוויזיה לילדים ולנוער | השחקנית הטובה ביותר בסדרת דרמה | פלמ"ח | מועמדות |  |
| 2024 | פרס האקדמיה הישראלית לטלוויזיה | שחקנית ראשית בסדרת דרמה קומית וקומדיית מצבים | המפקדת | בהמתנה |  |
הערות שוליים

↑  לדוד יש אחות: גאולה אבן סער ילדה הלילה בת, במדור "פנאי פלוס" באתר ynet‏, 16 בנובמבר 2016
↑  איי דו: גדעון סער וגאולה אבן נשואים, באתר וואלה, 16 במאי 2013
↑  "הביתה הביתה", באתר האינטרנט של תיאטרון באר שבע
↑  ציד המכשפות - הקאמרי, באתר הבמה
↑  אביב מתעורר - הקאמרי, באתר הבמה
↑  יואב בירנברג, בתו של גדעון סער תיכנס לנעלי גאולה כהן, באתר ynet, 15 בספטמבר 2019
↑  היו זמנים: מי תשחק את שושנה דמארי בסדרה חדשה?, באתר וואלה, 17 בספטמבר 2019
↑  בלוגה בלוז - גפת | להיות מדריכים במחנה זאת אחריות עצומה #בלוגה_בלוז Alona Saár | By כאן ילדים | Facebook (בפרסית), נבדק ב-2023-11-25
↑  29 פרסים לכאן בטקס האקדמיה לטלוויזיה, באתר כאן-תאגיד השידור הישראלי
↑  מה שתגידו, באתר כאן 11
↑  אלונה סער: "אנשים בורים, זה לא מעניין אותי", באתר ‏מאקו‏, 15 במאי 2019
↑  בר זגה, השחקנים אלונה סער ואמיר חורי נפרדו, במדור "פנאי פלוס" באתר ynet‏, 9 באוגוסט 2020
↑  יפעת הללי אברהם, ‏אלונה סער ומלך זילברשלג יצאו מהארון כזוג, באתר ‏מאקו‏, 20 במאי 2021
↑  https://www.israelhayom.co.il/celebrities/local-celebrities/article/9751799 מלך זילברשלג ואלונה סער נפרדו
↑  ערן סויסה, אלונה סער חושפת את החבר החדש שלה: ראפר ישראלי בן 22, באתר ישראל היום, 16 ביולי 2022
↑   המועמדות והמועמדים לפרסי הטלוויזיה 2024, סרטון בערוץ "האקדמיה הישראלית לקולנוע וטלוויזיה", באתר יוטיוב, 2 במרץ 2025
| 0 | 1 | 2 |
| --- | --- | --- |
| הקודם: 2020: נועה קולר (חזרות) | פרס האקדמיה הישראלית לטלוויזיה – שחקנית ראשית בסדרה קומית (2021) / שחקנית ראשית בסדרת דרמה קומית וקומדיית מצבים (2022)  2021–2022: אלונה סער (המפקדת) | הבא: 2023: לאורה ריבלין (שישה אפסים) |
חנוך דאום

| --- | --- |

דאום בבית הנשיא, פברואר 2021
 לידה:  16 בדצמבר 1975 (בן 49) י"ב בטבת ה'תשל"ו ישראל רמת מגשימים, ישראל
 מדינה:  ישראל ישראל
 השכלה:  ישיבת ירושלים לצעירים 
 תקופת הפעילות:  מ-1997
 עיסוק:  עיתונאי, סאטיריקן, סטנדאפיסט
 סוג כתב:  כותב טורים, סאטיריקן
 בת זוג:  אפרת דאום
 מספר צאצאים:  4 
 קישורים חיצוניים
 פייסבוק:  HanochDaum
 www.hanochdaum.com
 
משה חנוך דָאוּם (נולד ב-16 בדצמבר 1975, י"ב בטבת ה'תשל"ו) הוא עיתונאי, סופר, סאטיריקן, תסריטאי, סטנדאפיסט ושחקן ישראלי.
ביוגרפיה

משה חנוך דאום נולד לרחל ולרב יחזקאל דאום, לימים רב קונצרן תנובה והמושב רמת מגשימים ברמת הגולן. הוא נקרא על שם שני סביו. כשהיה בן 17 אביו נפטר. בצעירותו למד בישיבה לצעירים בירושלים, ולאחר מכן, בישיבת ההסדר במעלות ובישיבת שיח יצחק. את שירותו הצבאי עשה בחיל השריון, במסגרת ישיבת הסדר.
קריירה

דאום כתב טורים ב"מעריב", ב"הצופה", באתר "וואלה", והוא בעל טור ב"7 ימים" של ידיעות אחרונות. הוא נוהג לכתוב על נושאים בעלי אופי קליל לכאורה ומרבה להזכיר בהם את משפחתו, אך כותב גם על נושאים פוליטיים.
במשך שנתיים עד ל-2004 שימש דאום כמבקר הטלוויזיה של מעריב.
דאום עבד כאחראי תכנים בחברת "רשת" וערך את התוכנית "היכל התרבות". בשנת 2007 החל לעבוד בערוץ 10. בין היתר שימש דאום כעורך הראשי של משדר סיכום היום "היום שהיה" וסמנכ"ל הפיתוח של הערוץ. לאחר קרוב לשנתיים עזב את הערוץ והחל לשמש כסמנכ"ל אסטרטגיה בזכיינית ערוץ 2 רשת. ביוני 2009 עזב את תפקידו והחל לשמש כיועץ בכיר למנכ"ל הזכיינית אבי צבי.
ב-2010 הגיש את התוכנית "שעת נפש" בגלי צה"ל שעסקה בנושאי הפרעות נפש ופסיכיאטריה יחד עם ד"ר אילן רבינוביץ'.
בשנת 2012 השתתף בסדרת הדוקו-ריאליטי "מחוברים".
בדצמבר 2013 החל להגיש את התוכנית "המתנחל", ששודרה בערוץ 10 והחל מ-2019 בערוץ 13.
בפברואר 2015 החל להגיש תוכנית רדיו יומית בכל בוקר ברדיו תל אביב. התוכנית משודרת במקביל גם בתחנות "גלי ישראל" ורדיו דרום. בנוסף השתתף בתוכנית "הקודחים", והחל להופיע בכל רחבי הארץ במופע סטנד-אפ בשם "חנוך דאום אוכל ת'ראש".
בשנת 2016, השתתף בתוכנית הסיטקום "גרעינים" בתפקיד שיקלובר, בערוץ הילדים. בהמשך אותה שנה עלתה לשידור ב-HOT תוכניתו "מחשב מסלול מחדש", שבה הוא מחפש משמעות לחייו סביב משבר גיל ה-40, ביחד עם אורן חזן ואמיר חצרוני.
בשנת 2017 שימש דאום פרזנטור בקמפיין ההשקה של משכך כאבים בשם "קומבודקס".
ב-2018 החל דאום להופיע במופע סטנדאפ חדש ששמו "החיים הם תקופה קשה".
משנת 2019 משמש דאום כפרזנטור של חברת שירביט.
בין השנים 2019–2022 הנחה את תוכנית הדוקו-ריאליטי "יסמן", ששודרה למשך שתי עונות ב-yes.
בינואר 2020 הופיע בפינה בשם "אוף דה רקורד" בתוכנית "ארץ נהדרת", ובה הוא מארח פוליטיקאים לריאיון לא שגרתי.
ביולי 2020 הוציא ספר אוטוביוגרפי הנושא את שם מופע הסטנדאפ שלו: "החיים הם תקופה קשה". סדרת דרמה בכיכובו, על פי הספר, הופקה עבור קשת 12, ושודרה ב-2024. על הסדרה קיבל דאום מועמדויות בפרס האקדמיה הישראלית לטלוויזיה לשנת 2024 בקטגוריות שחקן ראשי בסדרת בסדרת דרמה קומית וקומדיית מצבים ותסריט בסדרת דרמה קומית וקומדיית מצבים.
באוגוסט 2022 הוציא את ספר ההמשך, "החיים הם רק תקופה". באותה שנה הנחה את תוכנית הטלוויזיה "טאבו" בערוץ כאן 11. בשנת 2024 חודשה התוכנית לעונה שנייה.
הוקרה

2024 אות גיבורי החברה הישראלית, מאת המועצה הציונית בישראל שניתן בפברואר 2025
חיים אישיים

דאום נשוי לאפרת, בתם של הרב יהודה חזני וחנה חזני, ולהם ארבעה ילדים. הם מתגוררים באלעזר.
סבו, הרב משה רוזה, היה מנהל בית ספר סגולה בבני ברק, גיסו הוא הרב מיכי יוספי וגיסתו היא הבמאית מנורה חזני. אחיו הם הרב שי דאום, ר"מ בישיבת עוד יוסף חי ביצהר ורב קהילת 'אור הצפון' בצפון תל אביב ופרופ' חיים שקד, נשיא המכללה האקדמית לחינוך חמדת הדרום.
על פי הצהרותיו, שפורטו בספרו האוטוביוגרפי "אלוהים לא מרשה", סובל דאום מתסמונות OCD (הפרעה טורדנית כפייתית) והפרעת קשב וריכוז.
דעותיו

ב-2009, כשבועיים לאחר הירי בבית אגודת הלהט"ב בתל אביב, פרסם דאום ב"ידיעות אחרונות" טור ביקורתי נגד תגובת קהילת הלהט"ב לרצח. בסופו התייחס לטרנסג'נדרים, וכתב שלדעתו גבר החותך את איבר מינו במטרה להפוך לאישה סובל מהפרעת אישיות. הוא טען כי מדובר בדבר לא בריא שמסוכן לעודדו. עוד הוסיף כי אם בתו תספר לו שהיא לסבית לא תהיה לו שום בעיה עם כך, אבל אם היא תספר שהיא רוצה להפוך לגבר – ישלח אותה לטיפול. במחאה על הטור הפגינו עשרות אנשים מקהילת הלהט"ב מול בית ידיעות אחרונות. דאום הגיב למחאות, ואמר כי הוא מכבד את מי שחושב אחרת ממנו, אולם דעתו לא השתנתה ומגובה ב-DSM. עם זאת, בתחילת 2014 הקדיש את אחד מפרקי תוכניתו, "המתנחל", לקהילה הטרנסג'נדרית, ובסופו הביע חרטה על כתיבת הטור, ש"נבע מחוסר היכרות".
על זהותו הדתית כתב דאום: "אינני חוזר בשאלה. אינני חילוני. כנראה גם אינני דתי". כן אמר: "אני חי בתחושה עמוקה שאין בורא לעולם".
למרות זאת, חנוך, שידוע כאחד שנע על הרצף הדתי־חילוני במשך כל חייו, הצהיר בספרו "החיים הם תקופה קשה", שאינו יודע אם יש אלוהים, אך הוא משוכנע שהוא מקשיב לתפילותיו.
לסיכום דעותיו בעניין כתב חנוך שאין זה משנה אם אלוהים קיים או לא, אם האמונה יוצרת דברים יפים כל כך.
ספריו

חגים, חוגגים ומה שביניהם: הוצאת פרסומי ישראל (2001).
מה אתה יותר יהודי או ישראלי: הוצאת ידיעות אחרונות (2003) - חרדים, חילונים ודתיים מערטלים את זהותם בפומבי. מסדרת "יהדות כאן ועכשיו".
אלוהים לא מרשה: הוצאת ידיעות אחרונות (2007) - ספר אוטוביוגרפי חושפני. הספר בנוי מארבעה מכתבים לנמענים שונים - לאביו, לציונות הדתית, לאלוהים ולרעייתו. בספר מתאר דאום את יחסיו המורכבים עם אביו ועם עצמו; את הסבל הרב שחש בישיבה התיכונית בה למד, ואת היחסים ההומו-ארוטיים עם בן כיתתו; כיצד הפך מבחור דתי בוגר ישיבה למחלל שבת בחדרי חדרים והפער הדתי שנפער בעקבות כך בינו ובין רעייתו; ואת אופן התמודדותו עם הפרעת ה-OCD בה הוא לוקה. דאום יוצא בספרו נגד המשטר הישיבתי הקפדני המטיף נגד מעשי אוננות, ומביע את תמיכתו בשימוש בתרופות פסיכיאטריות, שעזרו לו מאוד בהתמודדות האישית שלו עם המועקות וסערות הנפש המגבילות. התייחסותו כלפי הציונות הדתית בקורתית ועם זאת אוהבת ""אני אוהב אתכם, רעים אהובים, וחש אליכם חיבה עמוקה והכרת הטוב, אף שלעיתים אני כנטע זר בתוככם". פרסום הספר גרר ביקורת נוקבת כלפי דאום בחלקים מהחברה הדתית-לאומית. את הספר ערך יאיר לפיד.
בשביל הנפש: הוצאת ידיעות אחרונות (2010) - נכתב בשיתוף עם הפסיכולוג הקליני אריאל הרטמן. הספר מתאר עשרים וחמישה טיפולים שנערכו בקליניקה של הפסיכולוג. זוהי הצצה נדירה לחדר הטיפולים, להתחבטויות האינטימיות ביותר של המטפל, ולמסעו של האדם אל נפשו פנימה.
רב הנסתר: הוצאת ידיעות אחרונות (2012) - מספר על הרב נריה גרוס שהיה כוכב עולה בשמי הציונות הדתית, רב כריזמטי ואהוב, שסומן על ידי רבים כהבטחה גדולה. בספר מסופר על המכתב האנונימי שנשלח לפורום "תיקון", ששום דבר לא הכין את תלמידיו ואת אנשי הקהילה לסערה שבאה בעקבותיו. פרשת הרב נריה גרוס היא פרשה כואבת, אבל השינוי שהיא מחוללת בציונות הדתית הוא לא פחות מהיסטורי. הספר נכתב בהשראת פרשת הרב מרדכי אלון, שנחשד בהטרדה מינית של תלמידיו. (גישה דיגיטלית)
נפש יהודית: הוצאת ידיעות אחרונות (2017) - נכתב בשיתוף עם הפסיכולוג הקליני אריאל הרטמן. פרנץ קפקא, קהלת, ברוך שפינוזה, תרצה אתר, בובי פישר, אריק איינשטיין, לאה גולדברג, חנה סנש, זיגמונד פרויד ורבי נחמן מברסלב מתיישבים על כורסת הפסיכולוג.
החיים הם תקופה קשה: הוצאה עצמית (2020) - ספר שנכתב בזרם התודעה, ביוגרפיה משולבת במחשבות על החיים. הספר מספק הסתכלות קומית על חיי סטנדאפיסט ובעל טור שגם בגיל 45 לא יודע אם יש אלוהים, אבל משוכנע שהוא מקשיב לתפילותיו.
החיים הם רק תקופה: הוצאה עצמית (2022) - ספר ההמשך ל"החיים הם תקופה קשה", אותו מתאר המחבר כ"ספר משנה חיים, אך לא בהכרח לטובה".
הערות שוליים

↑  ליאור אוחנה וגילית קוזבה, "הסוד שמאחורי השם שלי", ידיעות אחרונות, המוסף "7 ימים", 10 בספטמבר 2021
↑  חנוך דאום, "החיים הם תקופה קשה", עמ' 9
↑  ערן סויסה, ערוץ 1 לחץ – ונתניהו הסכים מחדש להתראיין לחג, באתר nrg‏, 27 באפריל 2009
↑  ענת באלינט, חנוך דאום, מבקר הטלוויזיה של "מעריב", פורש מהתפקיד, באתר הארץ, 15 ביולי 2004
↑  הילו גלזר, כבר לא מחוברים: מדוע צונזר הקשר בין חנוך דאום לאחמד טיבי?, באתר nrg‏, 24 ביולי 2012
↑  לילך וולך‏, מתנחל בלבבות: חנוך דאום הוא הלא שפוי שמייצג את הקול השפוי, באתר וואלה, 27 בדצמבר 2013
↑  לי-אור אברבך, ‏חנוך דאום ישדר ברדיו האזורי - עם גילוי נאות תחילה, באתר גלובס, 27 בינואר 2015
↑  "מה כואב לחנוך דאום? דאום בקמפיין למשכך כאבים וחום קומבודקס". קמפיינ.ים. 2017-10-30.
↑  שירביט חברה לביטוח, בדף הפייסבוק של חברת שירביט, 11 בדצמבר 2019
↑  חנוך דאום יעלה סדרה שמבוססת על חייו - זאת מי שתגלם את אשתו,  באתר כיפה, 15 בספטמבר 2024
↑   המועמדות והמועמדים לפרסי הטלוויזיה 2024, סרטון בערוץ "האקדמיה הישראלית לקולנוע וטלוויזיה", באתר יוטיוב, 2 במרץ 2025
↑  ערוץ 7, אות גיבורי החברה הישראלית יוענק לחנוך דאום ואלמוג בוקר, באתר ערוץ 7 הארץ, ‏5 ינואר 2025
↑  "חנוך דאום: טרנסג'נדריות – הפרעת אישיות", פורסם בח' באלול התשס"ט, 28/08/2009, באתר כמוך
↑   המתנחל חנוך דאום ספיישל טרנסג'נדריות, סרטון  באתר יוטיוב
↑  דרור אידר, שיבתו של "התלוש" מביישת את נעוריו, באתר הארץ, 23 בדצמבר 2007
↑  אלעד רותם, ‏חנוך דאום: "אני חי בתחושה עמוקה שאין בורא לעולם",  באתר כיפה, 28 ביוני 2012
↑   טלילה ציפר, אלוהים, שרה נתניהו ודודו טופז נפגשים בספרו של חנוך דאום - והתוצאה מצחיקה מאוד, באתר הארץ, 12 בנובמבר 2020
| חנוך דאום |
| --- | --- | --- |
| ספרים | חגים, חוגגים ומה שביניהם • מה אתה יותר יהודי או ישראלי • אלוהים לא מרשה • בשביל הנפש • רב הנסתר • נפש יהודית • החיים הם תקופה קשה • החיים הם רק תקופה |  |
| תוכניות טלוויזיה | שעת נפש • מחוברים • המתנחל • הקודחים • גרעינים • מחשב מסלול מחדש • יס מן |  |
| --- | --- |
בקרת זהויות :  NLI: 987007304697405171  BnF: cb145418612 (data)  GND: 1089704151  ISNI: 0000 0000 6659 0673  LCCN: no2004018784  MusicBrainz: f2db7c9f-0530-4fc5-80c8-dec328ac0290  VIAF: 76553529   WorldCat (עם VIAF): 76553529